

**Rheolwr Cysylltiadau Cyhoeddus ac Ymgyrchoedd (Gradd HEO)**

Penodiad Parhaol

**Pecyn Gwybodaeth**

**Dyddiad cau: 17 Ebrill 2024**

**Cynnwys**

[Cyflwyniad 3](#_Toc162366281)

[Pam gweithio i Estyn? 4](#_Toc162366282)

[Amrywiaeth a Chynhwysiant 4](#_Toc162366283)

[Gweithio’n Glyfar 4](#_Toc162366284)

[Am bwy rydym ni’n chwilio 5](#_Toc162366285)

[Manyleb yr Unigolyn 7](#_Toc162366286)

[Amdanom ni – Ein gwaith, ein gwerthoedd 8](#_Toc162366287)

[Buddion ymuno ag Estyn 9](#_Toc162366288)

[Ymgeisiwch nawr! 11](#_Toc162366289)

[Proses ddethol a dyddiadau allweddol 12](#_Toc162366290)

[Ymholiadau Pellach 14](#_Toc162366291)

**Lawrlwythwch y pecyn hwn yn Saesneg ar ein** [**gwefan**](https://www.estyn.llyw.cymru/gweithio-ni/gweithio-i-ni?_ga=2.229595036.1638054221.1652870591-303269767.1652870591) **neu e-bostiwch** recriwtio@estyn.llyw.cymru **i gael copi**

# Cyflwyniad



Diolch am ddangos diddordeb mewn gweithio i Estyn.

Mae’n adeg gyffrous i ymuno â ni. Rydym yn cynorthwyo ysgolion a darparwyr eraill i ddiwygio addysg yng Nghymru, gan gynnwys y cwricwlwm newydd, ac yn newid y ffordd rydym yn arolygu. Rydym yn chwarae rhan hanfodol mewn gwella dysgu i bobl ifanc ac oedolion yng Nghymru. Mae dysgwyr wrth wraidd popeth a wnawn. Mae ein pobl wedi ymrwymo i gydweithio i ddarparu gwasanaeth o ansawdd uchel i’n rhanddeiliaid, sy’n cynnig atebolrwydd cyhoeddus ac yn cefnogi gwelliant.

Rydym yn chwilio am Rheolwr Cysylltiadau Cyhoeddus ac Ymgyrchoedd medrus i ddatblygu a gweithredu cynlluniau cyfathrebu ac ymgyrchoedd marchnata effeithiol i gryfhau a gwella delwedd brand Estyn a chynyddu ymwybyddiaeth o’n gwaith. Mae’r tîm Cyfathrebu, Digwyddiadau ac Ymgysylltu â Rhanddeiliaid, sy’n rhan allweddol o’n tîm Gwasanaethau Canolog, yn gyfrifol am yr holl gyfathrebu allanol a mewnol a gweithgareddau ymgysylltu, ac am gyflawni ein rhaglen ddigwyddiadau helaeth ac amrywiol.

Ymunwch â ni a byddwch yn cael eich trochi mewn sefydliad blaengar ac esblygol ble byddwch yn cael cyfle i ddatblygu’ch medrau a’ch gyrfa yn y Gwasanaeth Sifil ehangach.

Mae’r pecyn hwn yn cynnwys mwy o fanylion am weithio gyda ni, gwybodaeth am y rôl, a manylion ar sut i wneud cais. Hefyd, rydym wedi creu [Dogfen Arweiniad](https://www.estyn.llyw.cymru/gweithio-ni/gweithio-i-ni#swyddigwag) gyda gwybodaeth am y broses ddewis, a chynghorion i’ch helpu i gwblhau eich cais.

Edrychaf ymlaen at dderbyn eich cais.



**Mererid Wyn Williams, Cyfarwyddwr Cynorthwyol (Arolygu a Gwasanaethau Canolog)**

# Pam gweithio i Estyn?

Mae Estyn yn lle gwych i weithio, a’n pobl yw ein hadnodd mwyaf gwerthfawr. Mae ein canlyniadau Arolwg Pobl yn gyson ymhlith y gorau yn y Gwasanaeth Sifil.

Rydym yn gwerthfawrogi aelodau’n tîm, yn gwrando arnynt ac yn eu hannog i ddatblygu eu medrau a’u talentau. Fel aelod o’n tîm, byddwch yn gallu manteisio ar gyfleoedd dysgu a datblygu a fydd yn eich helpu i ddatblygu sgiliau gwerthfawr i helpu datblygu’ch gyrfa. Mae’r rhain yn cynnwys dysgu unigol, dysgu mewn tîm, dysgu proffesiynol a dysgu sefydliadol, a datblygiad parhaus. Fel Gwas Sifil, bydd amrywiaeth eang o gyfleoedd ar gael i chi ar draws y Gwasanaeth Sifil.

Pan fyddwch chi’n ymuno ag Estyn, byddwch yn cael eich cefnogi gan rwydwaith o fewn eich tîm, ac ar draws y sefydliad. Byddwch chi’n cael cyfnod ymsefydlu cynhwysfawr ar gyfer eich rôl, a sut mae hyn yn cyd-fynd â gweddill y sefydliad.

# Amrywiaeth a Chynhwysiant

Rydym wedi ymrwymo i gefnogi amrywiaeth a chynhwysiant – cynnwys pawb, gwerthfawrogi, parchu a chroesawu heriau syniadau, barn a phrofiadau bywyd amrywiol yn gadarnhaol. Rydym eisiau adlewyrchu’r cymunedau rydym yn eu gwasanaethu a gwella’r drefn o ran gwneud penderfyniadau.

Rydym yn cydnabod bod pawb yn dod â sgiliau a phrofiad gwahanol i'n sefydliad, ac mai'r amrywiaeth hon yw'r hyn sy'n gwneud sefydliad cryf. Rydym yn annog ceisiadau o'r amrywiaeth ehangaf bosibl o gefndiroedd, diwylliannau a phrofiadau. Rydym yn croesawu ceisiadau gan bobl o gefndir ethnig lleiafrifol, yn arbennig, yn ogystal â phobl sy’n byw ag anabledd.

# Gweithio’n Glyfar

Rydym yn newid y ffordd yr ydym yn gweithio i annog Gweithio’n Glyfar. Mae hyn yn golygu canolbwyntio ar sut rydych chi’n defnyddio eich amser, a ble a sut rydych chi’n gweithio, i ddiwallu anghenion busnes yn y ffordd fwyaf cynhyrchiol. Mae ein timau Gwasanaethau Canolog yn gweithio mewn swyddfa yn gontractiol, ond rydym yn gweithredu trefniadau gweithio hybrid anffurfiol lle gallwch rannu’ch amser gweithio rhwng ein swyddfa yng Nghaerdydd a gweithio o bell yn amodol ar anghenion busnes a chytundeb â’ch rheolwr llinell.

# Am bwy rydym ni’n chwilio

Bydd y Rheolwr Cysylltiadau Cyhoeddus ac Ymgyrchoedd yn gyfrifol am ddatblygu a gweithredu cynlluniau cyfathrebu ac ymgyrchoedd marchnata effeithiol i gryfhau a gwella delwedd brand Estyn a chynyddu ymwybyddiaeth o’n gwaith.

Bydd eich rôl yn cynnwys y tasgau allweddol canlynol:

* Creu a gweithredu ymgyrchoedd cysylltiadau cyhoeddus i gynyddu ymwybyddiaeth a dealltwriaeth o waith Estyn a gwneud y brand yn fwy amlwg – gan ddefnyddio sianeli cyfathrebu Estyn ac archwilio cyfleoedd newydd i gael yr effaith fwyaf.
* Sicrhau ansawdd gwaith tîm bach i wneud yn siŵr bod gwasanaeth cyson broffesiynol yn cael ei ddarparu sy’n cynnig gwerth am arian.
* Datblygu perthnasoedd gweithio effeithiol â rhanddeiliaid mewnol ar draws y sefydliad.
* Datblygu a chynnal perthnasoedd â’r cyfryngau, newyddiadurwyr, a dylanwadwyr i gynyddu diddordeb yng ngwaith Estyn a sicrhau sylw yn y wasg a chefnogaeth.
* Cydlynu cyhoeddiadau a diweddariadau allweddol trwy baratoi datganiadau i’r wasg, pecynnau i’r cyfryngau, pecynnau cymorth i randdeiliaid a deunyddiau hyrwyddo eraill, a’u dosbarthu mewn modd targedig.
* Monitro a dadansoddi sylw yn y cyfryngau a metrigau cysylltiadau cyhoeddus i fesur effeithiolrwydd ymgyrchoedd.
* Gweithio’n agos gyda’r Rheolwr Cyfathrebu Digidol i gynllunio cynnwys a sicrhau negeseuon a brand cydlynol ar draws holl sianeli cyfathrebu Estyn.
* Gweithio’n agos gyda’r tîm digwyddiadau i sicrhau bod negeseuon corfforaethol Estyn yn cael eu cyfleu trwy’r rhaglen amrywiol o hyfforddiant a digwyddiadau i randdeiliaid. Cefnogi’r broses o hyrwyddo digwyddiadau allweddol a datblygu deunyddiau diddorol i amlygu negeseuon corfforaethol allweddol.
* Gweithio’n agos gyda’r Pennaeth Cyfathrebu, Digwyddiadau ac Ymgysylltu â Rhanddeiliaid i reoli cyfathrebiadau argyfwng yn effeithiol a chynnal delwedd frand gadarnhaol.
* Gwerthuso ymgyrchoedd yn seiliedig ar ystod o ddadansoddeg ac adborth er mwyn amlygu ffyrdd o wella gwaith y tîm yn barhaus.
* Cynnal gwybodaeth am dueddiadau’r diwydiant i amlygu cyfleoedd ar gyfer mentrau cysylltiadau cyhoeddus.
* Sicrhau arfer orau yn y tîm trwy fonitro diweddariadau diweddaraf Gwasanaeth Cyfathrebu’r Llywodraeth (GCS) a fframweithiau cyfathrebu eraill perthnasol, gan eu gweithredu yng ngwaith y tîm.

**Teitl y Swydd:** Rheolwr Cysylltiadau Cyhoeddus ac Ymgyrchoedd (Gradd HEO)

**Hyd:** Parhaol

**Cyflog:** £34,083 - £41,675 amser llawn (Sylwer, cynigir cyflog cychwynnol ar isafswm y band fel arfer)

**Y Gymraeg:** Rydym yn gweithio yn Gymraeg a Saesneg fel ei gilydd, ac mae llawer o’n rhanddeiliaid yn ddwyieithog. Mae medrau Cymraeg (ysgrifenedig a llafar) yn **ddymunol** ar gyfer y swydd hyn.

**Lleoliad:** Mae’r rôl wedi’i lleoli yn ein swyddfa yng Nghaerdydd: Llys Angor, Heol Keen, Caerdydd, CF24 5JW. Rydym yn gweithredu trefniadau gweithio hybrid anffurfiol ar hyn o bryd, yn amodol ar anghenion y busnes a chytundeb eich rheolwr. Bydd disgwyl i chi fynychu’r swyddfa rywfaint o’r amser i alluogi cymorth a datblygiad parhaus a’ch galluogi i gydweithio â’ch cydweithwyr. Ni ellir gweithio yn y rôl hon dramor; dim ond yn y Deyrnas Unedig.

**Oriau gwaith a gweithio hyblyg:** Yr oriau amser llawn yw37 awr, 5 diwrnod yr wythnos (dydd Llun i ddydd Gwener), ac eithrio breaks.

Rydym yn croesawu ceisiadau i weithio’n rhan-amser/oriau llai, rhannu swydd neu ar sail hyblyg arall. Os hoffech wneud cais i weithio’n hyblyg, dylech gynnwys datganiad yn eich cais yn amlinellu’r hyblygrwydd/patrwm dewisol yr hoffech i ni ei ystyried a’r rhesymau am eich cais. Byddwn yn ystyried eich cais a’n gofynion gweithredol yn unol â’n [Polisi Gweithio Hyblyg](https://www.estyn.llyw.cymru/system/files/2021-10/Flexible%2520working%2520policy%2520cy_0.pdf).

**Cenedligrwydd:** I fod yn gymwys ar gyfer y rolau hyn, rhaid i chi fodloni’r gofynion cenedligrwydd a amlinellir yn ein [Arweiniad i Ymgeiswyr](https://www.estyn.llyw.cymru/gweithio-ni/gweithio-i-ni?_ga=2.34935401.997582372.1630578853-1346506699.1630578853)

# Manyleb yr Unigolyn

**Meini prawf yn benodol i swydd**

Mae’n hanfodol bod gennych:

* Gradd baglor mewn Cyfathrebu, Cysylltiadau Cyhoeddus, Marchnata, neu faes cysylltiedig a/ neu brofiad o weithio yn y diwydiant gyda llwyddiant blaenorol o gyflawni ymgyrchoedd cysylltiadau cyhoeddus a marchnata arloesol.
* Medrau cyfathrebu rhagorol yn ysgrifenedig ac ar lafar.
* Y gallu i weithio’n broffesiynol gydag ystod o randdeiliaid i sicrhau ymagwedd eglur a sefydlu datrysiadau arloesol.
* Medrau cyfathrebu, llythrennedd, rhifedd, a TG rhagorol (gan gynnwys Microsoft Office ac offer cynllunio eraill)
* Y gallu i feddwl yn greadigol ac yn strategol.

Mae’n ddymunol bod gennych:

* Y gallu i wneud sawl tasg a bodloni terfynau amser tynn.
* Medrau rheoli prosiect cryf.
* Profiad o weithio gyda’r cymysgedd cyfathrebu ehangach.
* Rhwydwaith cryf o gysylltiadau a pherthnasoedd yn y cyfryngau.
* Gwybodaeth am dueddiadau’r diwydiant a thechnolegau sy’n dod i’r amlwg ym maes cyfathrebu digidol.
* Y gallu i weithio trwy gyfrwng y Gymraeg neu ddangos ymrwymiad i ddysgu Cymraeg.

**Ymddygiadau allweddol**

* Arweinyddiaeth
* Cyfathrebu a dylanwadu
* Newid a gwella
* Cydweithio
* Cyflawni’n gyflym

Gallwch chi gael mwy o wybodaeth ac enghreifftiau o’r ymddygiadau hyn yn y [Proffiliau Llwyddiant – Ymddygiadau’r Gwasanaeth Sifil](https://assets.publishing.service.gov.uk/government/uploads/system/uploads/attachment_data/file/717275/CS_Behaviours_2018.pdf) HEO Lefel 3 Radd gyfatebol.

# Amdanom ni – Ein gwaith, ein gwerthoedd

Ni yw’r arolygiaeth addysg a hyfforddiant yng Nghymru. Ein nod yw gwella ansawdd addysg a hyfforddiant i ddysgwyr yng Nghymru. Un o’n rolau allweddol yw arolygu addysg a hyfforddiant yng Nghymru i roi sicrwydd i’r cyhoedd a’r llywodraeth ynghylch safonau addysgol. Rydym yn helpu darparwyr addysg, fel ysgolion a cholegau, i wella ansawdd a deilliannau. Rydym hefyd yn cynghori Llywodraeth Cymru ar bolisi addysgol ac yn paratoi adroddiadau ar ystod eang o faterion a themâu addysgol.



Bob blwyddyn, rydym yn cyhoeddi [Cynllun Blynyddol](https://www.estyn.llyw.cymru/cyhoeddiadau-a-pholisiau/cyhoeddiadau-corfforaethol?_ga=2.69475672.997582372.1630578853-1346506699.1630578853) sy’n amlinellu’r gweithgareddau allweddol ar gyfer y flwyddyn. Gellir cael mwy o wybodaeth am ein gwaith ar ein gwefan: [www.estyn.llyw.cymru/amdanom-ni](http://www.estyn.llyw.cymru/amdanom-ni).

Fel Gweision Sifil, rydym yn fodelu’r gwerthoedd, yr ymddygiadau a’r safonau a amlinellir yn [Natganiad Arweinyddiaeth y Gwasanaeth Sifil](https://assets.publishing.service.gov.uk/government/uploads/system/uploads/attachment_data/file/405453/CS_leadership_statement_3__1_.pdf) a [Chod y Gwasanaeth Sifil](https://www.gov.uk/government/publications/civil-service-code/the-civil-service-code).

# Buddion ymuno ag Estyn

Yn ychwanegol at gydbwysedd da rhwng bywyd a gwaith, boddhad swydd, diwylliant cefnogol, cyfleoedd dysgu a datblygu parhaus a datblygiad proffesiynol, gallwch ddisgwyl buddion eraill hefyd, yn cynnwys y canlynol:

|  |  |
| --- | --- |
| Icon  Description automatically generated | **Cyflog cystadleuol** – Yr ystod cyflog yw £34,083 - £41,675. Bydd y cyflog cychwynnol fel arfer ar bwynt cyntaf y raddfa uwchlaw eich cyflog presennol (o fewn yr ystod hon). Gyda dilyniant cynyddol, byddwch chi fel arfer yn cyrraedd uchafswm y raddfa gyflog o fewn dwy flynedd o ymuno â ni |
|  | **Hawl hael i wyliau** – 31 diwrnod o wyliau blynyddol, yn ogystal â 10 diwrnod o wyliau cyhoeddus / braint bob blwyddyn. Rhoddir gwyliau blynyddol ar sail pro-rata ar gyfer y rhai sy’n gweithio’n rhan-amser. Mae rhagor o opsiynau gwyliau â thâl / heb dâl ar gael i’r rheiny i helpu cyfuno gwaith ag ymrwymiadau a chyfrifoldebau eraill mewn bywyd (e.e. seibiant gyrfa, absenoldeb tosturiol, maethu a mabwysiadu, ac ati), yn amodol ar anghenion busnes |
| Icon  Description automatically generated | **Gweithio hyblyg** – Ein horiau gwaith arferol yw 37 awr dros wythnos 5 diwrnod (dydd Llun i ddydd Gwener), ac eithrio egwylion. Yn ogystal â’ch hawl i ofyn am gael gweithio’n hyblyg, byddwch chi’n elwa ar ein cynllun oriau gweithio hyblyg i helpu rheoli eich cydbwysedd o ran gwaith / bywyd |
| Logo  Description automatically generated | **Pensiwn rhagorol** – Dewiswch o gynllun pensiwn budd-dal diffiniedig gydag Estyn yn cyfrannu hyd at 27.1% o’ch cyflog neu drefniant cyfraniad diffiniedig. Rydym yn rhan o *Gynllun Pensiwn y Gwasanaeth Sifil*. Os ydych chi eisoes mewn Cynllun Pensiwn, gallwch chi rewi hyn neu’i drosglwyddo i *Gynllun Pensiwn y Gwasanaeth Sifil.* Mwy o fanylion am [Ymuno â'r Cynllun Pensiwn - Cynllun Pensiwn y Gwasanaeth Sifil](https://www.civilservicepensionscheme.org.uk/joining-the-pension-scheme/).  |
| A white cloud in the sky  Description automatically generated with low confidence | **Cymorth ar gyfer eich lles** – Rydym yn darparu rhaglen cymorth i gyflogeion sy’n cynnig cyngor a chymorth cyfrinachol 24/7, yn cynnwys cwnsela cymorth emosiynol ac ymgynghorwyr arbenigol. Rydym yn cynnig gwiriad iechyd blynyddol am ddim, swyddogion cymorth cyntaf iechyd meddwl hyfforddedig, cynllun gofal llygaid am ddim a chymhorthdal ar gyfer pigiadau rhag y ffliw. Rydym wedi ennill y Wobr Arian ar gyfer y Safon Iechyd Corfforaethol am ein cymorth ar gyfer iechyd a lles. Hefyd, rydym yn darparu cyfle i fanteisio ar Gynlluniau Yswiriant Iechyd trwy *Ofal Iechyd y Gwasanaeth Sifil.* |
| A picture containing text, wheel, transport, gear  Description automatically generated | **Amrywiaeth a chynhwysiant** – Rydym ni eisiau uchafu potensial pawb sy’n gweithio i ni – ni waeth beth yw eu cefndir. Rydym wedi creu amgylchedd gwaith, sy’n groesawgar, yn barchus, ac yn ddifyr i bawb, gyda chyfleoedd ar gyfer datblygiad personol a phroffesiynol |
| Logo, icon  Description automatically generated | **Cymorth ar gyfer bywyd teuluol** – amodau hael ar gyfer absenoldeb mamolaeth, tadolaeth, mabwysiadu, absenoldeb rhiant a rennir ac absenoldeb rhiant, a gweithio hyblyg |
| Icon  Description automatically generated | **Arbedion di-dreth** – Cyfle i fanteisio ar gynllun beicio i’r gwaith a chynllun aberthu cyflog car gwyrdd |
| Icon  Description automatically generated | **Cymorth ariannol ychwanegol** – yn cynnwys blaenswm cyflog di-log ar gyfer tocynnau teithio tymhorol |
| Icon  Description automatically generated | **Cynigion a gostyngiadau arbennig** – Cyfle i fanteisio ar amrywiaeth o ostyngiadau a chynigion arbennig ar gyfer llawer o siopau’r stryd fawr, sinemâu, archfarchnadoedd, gwyliau, tai bwyta, campfeydd ac atyniadau i deuluoedd trwy *Glwb Cymdeithasol y Gwasanaeth Sifil – Chwaraeon a Hamdden*. Cyfle i elwa ar ragor o fuddion a gwasanaethau, yn cynnwys *Cymdeithas Foduro’r Gwasanaeth Sifil, Cymdeithas Yswiriant y Gwasanaeth Sifil* a’r *Elusen ar gyfer Gweision Sifil* |

I gael mwy o wybodaeth, ewch i’n gwefan, sef: [www.estyn.llyw.cymru/amdanom-ni#gweithioini](https://www.estyn.llyw.cymru/amdanom-ni#gweithioini)

#  Ymgeisiwch nawr!

**Ffurflen gais:** Lawrlwythwch a llenwch ein ffurflen gais sydd ar gael yma: [www.estyn.llyw.cymru/amdanom-ni/gweithio-i-estyn/swyddi-gwag](https://www.estyn.llyw.cymru/gweithio-ni/gweithio-i-ni?_ga=2.9064053.1705140105.1612862263-1615018.1612862263)

**Dyddiad cau: 10:00yb ar Dydd Mercher 24 Ebrill 2024**

Ni allwn ystyried ceisiadau hwyr neu anghyflawn. Eich cyfrifoldeb chi yw sicrhau bod eich cais yn bodloni’r gofynion y rhoddir manylion amdanynt uchod, a’i fod yn ein cyrraedd erbyn y dyddiad cau.

Anfonwch eich cais i: **recriwtio@estyn.llyw.cymru**

Rydym yn argymell y dylech anfon eich cais drwy’r e-bost. Mae oedi wrth dderbyn post ar hyn o bryd a allai olygu bod eich cais yn cyrraedd yn hwyr. Os na allwch anfon eich cais yn electronig, cysylltwch â Vicky Price ar 02920 446 314.

**Trefniadau amgen neu ddogfennau hygyrch:** Os hoffech wneud cais neu gael at y ddogfen hon mewn fformat arall, cysylltwch â Vicky Price i drafod eich gofynion

Mae’r ymarfer recriwtio hwn yn cael ei gynnal yn unol ag [Egwyddorion Recriwtio](https://civilservicecommission.independent.gov.uk/recruitment/recruitment-principles/) Comisiwn y Gwasanaeth Sifil, a chaiff ei reoleiddio gan Gomisiwn y Gwasanaeth Sifil.

# Proses ddethol a dyddiadau allweddol

Fel rhan o’r broses ddethol, gofynnir i chi lenwi ffurflen gais yn manylu ar eich hanes o ran swyddi a’ch cymwysterau a datganiad o addasrwydd (uchafswm o 750 gair). Bydd eich cais yn esbonio sut byddwch yn bodloni’r medrau, profiad a’r ymddygiad hanfodol ar gyfer y rôl hon, sydd wedi’u hamlinellu ym manyleb yr unigolyn.

Gallwch ddod o hyd i fwy o arweiniad ar lenwi eich cais yma: [www.estyn.llyw.cymru/amdanom-ni/gweithio-i-estyn/swyddi-gwag](https://www.estyn.llyw.cymru/gweithio-ni/gweithio-i-ni?_ga=2.9064053.1705140105.1612862263-1615018.1612862263)

Mae’r holl ddogfennau ar gael yn Gymraeg a Saesneg. Gellir cyflwyno ceisiadau yn Gymraeg, Saesneg neu’r ddwy iaith. Ni fydd cais sy’n cael ei gyflwyno’n Gymraeg yn cael ei drin yn llai ffafriol na chais sy’n cael ei gyflwyno’n Saesneg. Gall eich cais gael ei gyfieithu i’r Gymraeg neu’r Saesneg yn ôl y gofyn (yn dibynnu ar iaith fwyafrifol y panel).

Mae’r broses ddethol yn cynnwys:

* **Sifftio ceisiadau:** Bydd y bwrdd dethol yn ystyried pob cais cyflawn. Mae’r wybodaeth y byddwch yn ei rhoi i ni yn eich cais yn bwysig o ran penderfynu a fyddwn yn eich gwahodd i’r cam dethol nesaf. Os byddwn yn cael nifer fawr o geisiadau, efallai y caiff eich cais ei roi ar “restr hir” cyn ei roi i’r panel sy’n llunio’r rhestr fer i’w ystyried. Dylech fod yn ymwybodol, yn y sefyllfa hon, efallai na fydd pawb ar y panel yn ystyried eich cais yn llawn.
* **Asesiadau a Chyfweliad:** Gofynnir i ymgeiswyr a wahoddir i gyfweliad gwblhau asesiad byr yn seiliedig ar sgiliau a fydd yn galluogi asesu yn erbyn y sgiliau, y profiad a'r ymddygiadau gofynnol mewn perthynas â'r fanyleb person a chyfweliad panel.

Gallai asesiadau a chyfweliadau gael eu cynnal ar yr un diwrnod.

Bydd cyfweliadau’n cael eu cynnal wyneb-yn-wyneb yn ein swyddfa yng Nghaerdydd; Llys Angor, Heol Keen, Caerdydd, CF24 5JW.

Byddwn yn cadarnhau’r trefniadau pan fyddwn yn eich gwahodd i gyfweliad.

Byddwch yn cael neges e-bost yn cadarnhau canlyniad eich cais ar bob cam dethol. Rydym yn gwerthfawrogi ei fod yn mynnu llawer o amser ac ymdrech i wneud cais am rolau a bod adborth yn rhan werthfawr o’r broses. Byddwn yn rhoi adborth llafar ar gais i unrhyw un sy’n cyrraedd y camau asesu a chyfweliad wedi i’r broses ddethol ddod i ben.

Bydd holl gostau mynychu’r asesiadau a’r cyfweliadau ar eich traul eich hun. Ni fyddwn yn talu unrhyw gostau cludiant, llety na chynhaliaeth yn gysylltiedig â recriwtio.

Dyddiadau didoli, yr asesiad a’r cyfweliad i’w cadarnhau. Mae’r amserlen ddangosol rydym yn gweithio yn unol â hi wedi’i chrynhoi isod.

Ein nod yw rhoi cymaint o rybudd ag y gallwn i chi am ddyddiadau’r asesiad a’r cyfweliad. Os nad yw’r dyddiad a drefnwyd ar gyfer yr asesiad / y cyfweliad yn gyfleus i chi, byddwn yn ceisio ei aildrefnu ond efallai na fydd hynny’n bosibl oherwydd cyfyngiadau amser o ran yr amserlen benodi neu argaeledd y panel dethol. Efallai na fydd ymgeiswyr nad ydynt ar gael ar gyfer asesiad a chyfweliad ar y dyddiadau sy’n cael eu cynnig yn cael eu hystyried ar gyfer y rolau hyn.

\*Mae dyddiadau yn agored i’w newid

**Swyddi gweigion a rhestrau wrth gefn yn y dyfodol:** Os oes modd eich penodi, ond nad oes swydd addas ar gael ar unwaith, efallai y byddwn yn eich ychwanegu at restr wrth gefn. Mae'r rhestr wrth gefn yn ddilys am hyd at ddeuddeg mis o'r dyddiad y byddwn yn cadarnhau canlyniad eich cais. Bydd yr e-bost canlyniad yn cadarnhau a ydych ar restr wrth gefn. Os bydd swydd wag addas yn codi yn ystod y cyfnod hwnnw, efallai y byddwn yn eich argymell ar gyfer apwyntiad. Rydym yn penodi o'r rhestr wrth gefn yn nhrefn teilyngdod.

# Ymholiadau Pellach

Os oes gennych chi unrhyw gwestiynau am yr ymarfer recriwtio hwn nad ydym wedi eu hateb yn y pecyn hwn, cysylltwch â Vicky Price, ar 02920 446 314, neu recriwtio@estyn.llyw.cymru

Rydym yn croesawu gohebiaeth yn Gymraeg, byddwn yn ymateb i chi yn Gymraeg, ac ni fydd oedi wrth i ni ymateb.